คือหนูลืมกินยาคุม1วัน วันที่5/12/62 วันต่อไปไม่ได้กิน2เม็ด แต่มานึกขึ้นได้วันที่ 7/12/62ว่าลืมกินยาคุม แล้วกิน2เม็ดวันนี้ จะมีโอกาสท้องไหมคะ😫
สวัสดีค่ะ หากวันที่ลืมทานยาคุมกำเนิดคือวันที่ 5 ธ.ค. ซึ่งผ่านมาแล้ว และเพิ่งมานึกออกในวันที่ 7 ธ.ค. ก็ไม่จำเป็นต้องทานไป 2 เม็ด เพราะจะไม่ได้ช่วยเพิ่มประสิทธิภาพในวันที่ลืมทานยาที่ผ่านมาแล้วได้ค่ะ อย่างไรก็ตาม การลืมทานยาคุมไป 1 วัน ประสิทธิภาพในการป้องกันการตั้งครรภ์ก็จะลดลงไปไม่มากนัก โอกาสในการตั้งครรภ์ถือว่ายังน้อยอยู่ค่ะ แต่ทั้งนี้ หากไม่ได้มีเพศสัมพันธ์ในช่วงวันที่ลืมทานยา โอกาสในการตั้งครรภ์ก็ถือว่าไม่มีค่ะโดยปกติ หากลืมทานยาคุมไป 1 วัน เมื่อนึกออกในวันถัดไป ก็ให้รีบทานเม็ดที่ลืมทันทีที่นึกได้ และทานไปอีก 1 เม็ดตามเวลาที่เคยทานปกติ ซึ่งจะเท่ากับทานไป 2 เม็ดใน 1 วัน แต่หากวันที่ลืมทานยาได้ผ่านไปแล้ว ก็ไม่ต้องทำอะไรค่ะ